《白云簃杂咏之一》
清代·沈元沧

临风双鬓影飘萧，手把残编慰寂寥。贤母自能知陆续，直臣幸免祭皋陶。

谤深谁为珠犀雪，路远拚将髀肉消。闻道恢恢天网阔，那囚鸾凤放鸱枭。

作者简介：（1666—1733）浙江仁和人，字麟洲，号东隅。康熙四十四年、五十六年，两举副贡。早年文章为毛奇龄、万斯大所赏。曾入武英殿书局任事，议叙授广东文昌知县。有《礼记类编》、《今雨轩诗话》、《滋兰堂集》等。